ڕیزبەندی کاتیی پەتای جیھانی کۆڤید-١٩ لە مانگی ئازاری ٢٠٢٠دا
ئەم وتارە ھەڵدەستێت بە تۆمارکردنی ڕیزبەندی کاتیی و خێرای بڵاوبوونەوە و لەبارێتی دەستبەسەرداگرتنی نەخۆشی (کۆمەڵە نیشانەی سەختیی ھەناسەدانی ڤایرۆسی کۆرۆنای ٢ - SARS-CoV-2) کە دەکاتە ئەو ڤایرۆسەی بەرپرسیاربوو لە پەتای جیھانی کۆڤید-١٩ و بۆ یەکەمین جار لە شاری ووھان لە وڵاتی چین نەخۆشییەکە دەستنیشانکرا. ئەم وتارە لێکدراوە ڕووداوەکانی مانگی ئازاری ٢٠٢٠ پیشاندەدات.

١ی ئازاری ٢٠٢٠ 
ڕاپۆرتی ڕەوشیی ژمارە ٤١ی ڕێکخراوی (WHO):
 ئەرمینیا یەکەمین تووشبووی خۆی ڕاگەیاند کە ئافرەتێکی ٢٩ ساڵان بوو وە لە ئێران گەڕابۆوە.
 ئوسترالیا یەکەمین گیانلەدەستدانی وڵاتەکەی پشتڕاستکردەوە کە پیاوێکی ٧٨ ساڵان بوو وە سەرنشینی کەشتی گەشتیاری (کچەشازادەی ئەڵماس - Diamond Princess) بوو. دواتر تووشبوویەکەی دیکەش دەستنیشانکرا و کۆی گشتی ژمارەی توشبووانی گەیشتە ٢٦ کەس.
 نەمسا چوار تووشبووی نوێی پشتڕاستکردەوە و کۆی گشتی ژمارەی تووشبووانی گەیشتە ١٤ کەس.
 بەحرێن ٦ تووشبووی دیکەی پشتڕاستکردەوە و کۆی گشتی تووشبووانی گەیشتە ٤٧ کەس.
 کەنەدا لە ئۆنتاریۆ چوار تووشبووی پتری پشتڕاستکردەوە و کۆی گشتی ژمارەی تووشبووانی گەیشتە ٢٤ کەس و ھەر چوار تووشبووەکە پێشینەی گەشتیان بۆ وڵاتانی ئێران یان میسر ھەبوو.
 چین ٥٧٣ تووشبووی نوێ پشتڕاستکردەوە کە ٥٧٠ کەسیان خەڵکی پارێزگای ھۆبێی بوون و کۆی ژمارەی تووشبووانی گەیشتە ٧٩٬٨٢٤. ھەروەھا ژمارەی گیانلەدەستان ٣٥ کەس زیادیکردوو و کۆی ژمارەی گیانلەدەستدان گەیشتە ٢٨٧٠ کەس.
 کۆماری چیک یەکەمین ٣ تووشبووی خۆی ڕاگەیاند لە وڵاتەکەدا و تووشبووەکان لەو کەسانە بوون کە لە باکوری ئیتاڵیاوە گەشتیان کردبوو.
 کۆماری دۆمینیکا یەکەمین تووشبووی خۆی ڕاگەیاند کە گەشتیارێکی ئیتاڵی ٦٢ ساڵان بوو.
 ئیکوادۆر ٥ تووشبووی دیکەی ڕاگەیاند و کۆی ژمارەی تووشبووانی گەیشتە ٦ کەس.
 میسڕ یەک تووشبووی دیکەی پشتڕاستکردەوە و کۆی ژمارەی تووشبووانی گەیشتە ٢ کەس.
 فینلەندا ٢ تووشبووی پتری پشتڕاستکردەوە و کۆی ژمارەی تووشبووانی گەیشتە ٦ کەس.
 فەڕەنسا ٣٠ تووشبووی دیکەی پشتڕاستکردەوە و کۆی ژمارەی تووشبووانی گەیشتە ١٣٠ کەس.

٢ی ئازاری ٢٠٢٠ 
ڕاپۆرتی ڕەوشیی ژمارە ٤٢ی ڕێکخراوی (WHO):
 ئەندۆرا یەکەمین تووشبووی خۆی ڕاگەیاند.
 ئوسترالیا چوار تووشبووی دیکەی پشتڕاستکردەوە و کۆی ژمارەی تووشبووانی گەیشتە ٣٠ کەس و ھەروەھا ڕوودانی یەکەمین گواستنەوەی نێوان مرۆڤ بۆ مرۆڤیش.
 بەحرێن ٢ تووشبووی نوێ پشتڕاستکردەوە و کۆی ژمارەی تووشبووانی گەیشتە ٤٩ کەس.
 کەنەدا ٣ تووشبووی نوێی پشتڕاستکردەوە و کە ھەموویان لە ئۆنتاریۆ بوون و کۆی ژمارەی تووشبووانی گەیشتە ٢٧ کەس.
 چین ٢٠٢ توشبووی پتری پشتڕاستکردەوە و کۆی ژمارەی تووشبووانی گەیشتە ٨٠٬٠٢٦ کەس. ژمارەی گیانلەدەستدان ٤٢ کەس زیادی کرد و کۆی گشتی ژمارەی گیانلەدەستدان گەیشتە ٢٬٩١٢ کەس.
 فەڕەنسا ٦١ تووشبووی دیکەی پشتڕاستکردەوە و کۆی ژمارەی تووشبووانی گەیشتە ١٩١ کەس و سێیەمین باری گیانلەدەستانیش تۆمارکرا.
 ئەڵمانیا ٢١ تووشبووی نوێی پشتڕاستکردەوە و کۆی ژمارەی تووشبووانی گەیشتە ١٥٠ کەس.
 سەرۆکی ئەندەنوسیا (جۆکۆ ویدۆدۆ) یەکەمین دوو تووشبووی وڵاتەکەی ڕاگەیاند. کە ھەردووکیان لە کەسێکی یابانییەوە ڤایرۆسەکەیان بۆ گواسترابۆوە.
 کۆی گشتی ژمارەی تووشبووان لە ئێران گەیشتە ١٥٠١ و ٦٦ گیانلەدەستدان.
 عێراق دوو تووشبووی دیکەی پشتڕاستکردەوە و کۆی ژمارەی تووشبووانی گەیشتە ٢١.
 دەسەڵاتی گەشتیاری ئێرلەندا ڕایگەیاند کە یەکێک لە گەورەترین بۆنە ساڵانییەکان (رۆژی ڕێپێوانی سانت پاتریکی دەبڵین - ٢٠٢٠) ھەڵوەشێنراوەتەوە.
 ئیسڕایل دوو تووشبووی دیکەی پشتڕاستکردەوە و کۆی ژمارەی تووشبووانی گەیشتە ١٢ کەس.
 ئیتاڵیا ٣٤٢ تووشبووی نوێ و ١٨ گیانلەدەستدانی ڕاگەیاند. کۆی ژمارەی تووشبووانی ٢٠٦٤ و ژمارەی گیانلەدەستدانی ٥٢ کەس بوو.
 ئوردن یەکەمین تووشبووی خۆی پشتڕاستکردەوە.
 کوەیت ١٠ تووشبووی پتری پشتڕاستکردەوە و کۆی ژمارەی تووشبووانی گەیشتە ٥٦ کەس.

٣ی ئازاری ٢٠٢٠ 
ڕاپۆرتی ڕەوشیی ژمارە ٤٣ی ڕێکخراوی (WHO):
 ئەرجەنتین یەکەمین تووشبووی خۆی ڕاگەیاند کە کەسێکی گەڕاوەی وڵاتی ئیتاڵیا بووە.
 ئوسترالیا ٨ تووشبووی نوێی پشتڕاستکردەوە و کۆی ژمارەی تووشبووانی گەیشتە ٣٨ کەس.
 کەنەدا ٦ تووشبووی دیکەی پشتڕاستکردەوە کە دووانیان لە ھەرێمی ئۆنتاریۆ و چواریان لە ھەرێمی کۆلۆمبیای بەڕیتانی بوون. کۆی ژمارەی تووشبووانی گەیشتە ٣٣ کەس.
 چیلی یەکەمین تووشبووی خۆی پشتڕاستکردەوە.
 چین ١٢٥ تووشبووی تازەی ڕاگەیاند کە کەمترین ژمارەی تووشبووی نوێ بووە لە کانوونی دووەمەوە. کۆی ژمارەی تووشبووانی گەیشتە ٨٠١٥١ و ژمارەی گیانلەدەستدانی گەیشتە ٢٩٤٣ کەس.
 ئیکوادۆر ٣ تووشبووی دیکەی پشتڕاستکردەوە و کۆی ژمارەی تووشبووانی گەیشتە ١٠ کەس.
 فەڕەنسا ٢١ تووشبووی نوێی ڕاگەیاند و کۆی ژمارەی تووشبووانی گەیشتە ٢١٢ کەس و چوارەمین بری گیانلەدەستدانیش تۆمارکرا.
 جبل تاریق یەکەمین تووشبووی خۆی ڕاگەیاند کە کەسێک بووە لە باکوری ئیتاڵیا گەڕاوەتەوە لەرێی فرۆکەخانەی (مالاگا)وە.
 ئێران پشتڕاستیکردەوە کە ٢٣ نوێنەری پەرلەمان تووشی ڤایرۆسەکە بوون. ھەروەھا ٨٣٥ تووشبووی نوێ و ١١ گیانلەدەستدانی ڕاگەیاند کە کۆی ژمارەی تووشبووانی گەیشتە ٢٣٣٦ کەس و ژمارەی گیانلەدەستدانی ٧٧ کەس.
 ئێرلەندا یەک تووشبووی دیکەی ڕاگەیاند و کۆی ژمارەی تووشبووانی گەیشتە ٢ کەس.
 ئیتاڵیا ٤٦٦ تووشبووی نوێ و ٢٨ گیانلەدەستدانی پشتڕاستکردەوە و کۆی ژمارەی تووشبووانی گەیشتە ٢٥٠٢ کەس و ژمارەی گیانلەدەستدان ٨٠ کەس.
 لیکتنشتاین یەکەمین تووشبووی خۆی ڕاگەیاند.
 مالیزیا ٧ تووشبووی دیکەی پشتڕاستکردەوە و کۆی ژمارەی تووشبووانی گەیشتە ٣٦.
 سان مەرینۆ ٢ تووشبووی نوێی پشتڕاستکردەوە و کۆی ژمارەی تووشبووانی گەیشتە ١٠ کەس.
 سەنگاپور دوو تووشبووی دیکەی پشتڕاستکردەوە و کۆی ژمارەی تووشبووانی گەیشتە ١١٠ کەس.
 کۆریای باشور ٦٠٠ تووشبووی دیکە و ١٢ گیانلەدەستانی پشتڕاستکردەوە. بەڵام دواتر لە پاش نیوەڕۆی ھەمان ڕۆژدا ٣٧٧ تووشبوو لەگەڵ ٢ گیانلەدەستدانی نوێی ڕاگەیاند. کۆی گشتی ژمارەی تووشبووانی گەیشتە ٥١٨٦ کەس و ژمارەی گیانلەدەستدان ٣٦ کەس.
 ئیسپانیا یەکەمین گیانلەدەستدانی وڵاتەکەی ڕاگەیاند.
 سوید ١٥ تووشبووی زیاتری پشتڕاستکردەوە و کۆی ژمارەی تووشبووانی گەیشتە ٣٠ کەس.
 ئوکراینا یەکەمین تووشبووی وڵاتەکەی پشتڕاستکردەوە کە کەسێک بووە لە ئیتاڵیاوە بۆ ئوکراینا گەشتی کردەوە لەرێی وڵاتی ڕۆمانیاوە.
 شانشینی یەکگرتوو ١٢ تووشبووی نوێی پشتڕاستکردەوە و کۆی ژمارەی تووشبووانی گەیشتە ٥١.
 ویلایەتە یەکگرتووەکانی ئەمریکا ٣ گیانلەدەستدانی دیکەی پشتڕاستکردەوە و کۆی گشتی گیانلەدەستدان لە وڵاتەکە گەیشتە ٩ کەس.

سەرچاوەکان